CELEX: 32017D1504
Language: hu
Date: 2017-08-24 00:00:00
Title: A Tanács (KKBP) 2017/1504 határozata (2017. augusztus 24.) a Koreai Népi Demokratikus Köztársasággal szembeni korlátozó intézkedésekről szóló (KKBP) 2016/849 határozat módosításáról

26.8.2017   
            
            
               HU
            
            
               Az Európai Unió Hivatalos Lapja
            
            
               L 221/22
            
         A TANÁCS (KKBP) 2017/1504 HATÁROZATA
   (2017. augusztus 24.)
   a Koreai Népi Demokratikus Köztársasággal szembeni korlátozó intézkedésekről szóló (KKBP) 2016/849 határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2016. május 27-én elfogadta a Koreai Népi Demokratikus Köztársasággal szembeni korlátozó intézkedésekről szóló (KKBP) 2016/849 határozatot (1), amely a 2013/183/KKBP határozat hatályon kívül helyezte, és többek között végrehajtotta az Egyesült Nemzetek Szervezete Biztonsági Tanácsának (ENSZ BT) 1718 (2006), 1874 (2009), 2087 (2013), 2094 (2013) és 2270 (2016) sz. határozatait.
            
         
               (2)
            
            
               Az ENSZ BT 2017. augusztus 5-én elfogadta a 2371 (2017) sz. határozatát, amelyben új intézkedésekről rendelkezik a Koreai Népi Demokratikus Köztársasággal szemben, beleértve többek között bizonyos személyek és szervezetek – köztük a Foreign Trade Bank és a Korean National Insurance Company (KNIC) elnevezésű szervezet – vagyoni eszközeinek befagyasztását.
            
         
               (3)
            
            
               A 2371 (2017) sz. ENSZ BT-határozat 26. pontja bizonyos körülmények között egyedi mentességet biztosít a vagyoni eszközök befagyasztására irányuló rendelkezések hatálya alól a Foreign Trade Bank és a Korean National Insurance Corporation elnevezésű szervezettel megvalósuló pénzügyi tranzakciók vonatkozásában.
            
         
               (4)
            
            
               A Tanács 2017. augusztus 10-én elfogadta a (KKBP) 2017/1459 végrehajtási határozatot (2), amellyel a Foreign Trade Bank és a Korean National Insurance Corporation elnevezésű szervezetet felvette a (KKBP) 2016/849 határozat I. mellékletébe. A 2371 (2017) sz. ENSZ BT-határozat 26. pontjában meghatározott mentességeket ugyancsak hatályba kell léptetni.
            
         
               (5)
            
            
               A (KKBP) 2016/849 határozat II. mellékletéből törölni kell a Korean National Insurance Corporation elnevezésű szervezetre vonatkozó bejegyzést, mivel az mostantól már az I. mellékletben szerepel.
            
         
               (6)
            
            
               Az e határozatban foglalt intézkedések végrehajtásához az Unió további fellépése szükséges.
            
         
               (7)
            
            
               A (KKBP) 2016/849 határozatot ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A (KKBP) 2016/849 határozat a következőképpen módosul:
   
               1.
            
            
               A 27. cikk (7) bekezdésének helyébe a következő szöveg lép:
               „(7)   Az (1) bekezdés a) pontja és a (2) bekezdés szerinti tilalom nem alkalmazandó
               
                           a)
                        
                        
                           abban az esetben, ha a szankcióbizottság eseti mérlegelést követően megállapította, hogy mentesség biztosítására van szükség ahhoz, hogy megkönnyítsék a KNDK területén a polgári lakosság részére támogatást és segítséget nyújtó nemzetközi, illetve nem kormányzati szervezetek munkáját;
                        
                     
                           b)
                        
                        
                           a Foreign Trade Bank és a Korean National Insurance Company (KNIC) elnevezésű szervezettel megvalósuló pénzügyi tranzakciók vonatkozásában, amennyiben ezek a tranzakciók kizárólag a KNDK területén található diplomáciai képviseletek működtetésének céljára, illetve az ENSZ által vagy vele együttműködésben végzett humanitárius tevékenységek céljára szolgálnak.”
                        
                     
         
               2.
            
            
               A 36a. cikk helyébe a következő szöveg lép:
               „36a. cikk
               Az 1718 (2006), az 1874 (2009), a 2087 (2013), a 2094 (2013), a 2270 (2016), a 2321 (2016), a 2356 (2017) és a 2371 (2017) sz. ENSZ BT-határozatban előírt intézkedésektől eltérve, amennyiben a szankcióbizottság megállapítja, hogy mentesség biztosítására van szükség ahhoz, hogy megkönnyítsék a KNDK területén az ország polgári lakossága részére támogatást és segítséget nyújtó nemzetközi, illetve nem kormányzati szervezetek munkáját, az érintett tagállam illetékes hatósága megadja a szükséges engedélyt.”
            
         
               3.
            
            
               A (KKBP) 2016/849 határozat II. melléklete az e határozat mellékletében foglaltak szerint módosul.
            
         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   
      Kelt Brüsszelben, 2017. augusztus 24.
      
         
            a Tanács részéről
         
         
            az elnök
         
         M. MAASIKAS
      
   
   
      (1)  A Tanács (KKBP) 2016/849 határozata (2016. május 27.) a Koreai Népi Demokratikus Köztársasággal szembeni korlátozó intézkedésekről és a 2013/183/KKBP határozat hatályon kívül helyezéséről (HL L 141., 2016.5.28., 79. o.).
   
      (2)  A Tanács (KKBP) 2017/1459 végrehajtási határozata (2017. augusztus 10.) a Koreai Népi Demokratikus Köztársasággal szembeni korlátozó intézkedésekről szóló 2016/849/KKBP határozat végrehajtásáról (HL L 208., 2017.8.11., 38. o.).
   
      MELLÉKLET
      A (KKBP) 2016/849 határozat II. melléklete II. részének B részéből törölni kell a következő bejegyzést:
      
         
                     „3
                  
                  
                     Korea National Insurance Company (KNIC) és fióktelepei
                  
                  
                     Korea Foreign Insurance Company
                  
                  
                     Haebangsan-dong, Central District, Phenjan, KNDK.
                     Rahlstedter Strasse 83 a, 22149 Hamburg.
                     
                                 Korea National Insurance Corporation of Alloway, Kidbrooke Park Road, Blackheath,
                              
                           
                                 London SE30LW
                              
                           
                  
                     2015.7.3.
                  
                  
                     Az állami tulajdonban és irányítás alatt álló Korea National Insurance Corporation (KNIC) jelentős devizajövedelmet biztosít, amely hozzájárulhat a KNDK nukleáris tevékenységekkel, ballisztikus rakétákkal vagy más tömegpusztító fegyverekkel kapcsolatos programjaihoz.
                     Emellett a phenjani székhelyű KNIC az Unió által jegyzékbe vett Koreai Munkáspárt 39. Hivatalához kapcsolódik.”